***ПРИЛОЖЕНИЕ 1***

**ПРОЕКТ НА ДОГОВОР**

Днес, ...……… 2014г., в гр. София, между **СТОЛИЧНА ОБЩИНА**, **ЕИК по БУЛСТАТ 000696327,** ул. „Московска” №33, представлявана от **Заместник кмета Мария Димитрова Бояджийска**, Възложител съгласно Заповед № СО15-РД-09-546/30.04.2015г. на Кмета на Столична община**,** наричана за краткост **ВЪЗЛОЖИТЕЛ**, от една страна

от друга страна .............................**, ЕИК № ....................**, със седалище и адрес на управление гр. .........., ......................................................................................, представлявано от .......................... ................................., **Обслужваща банка: ..........................................., IBAN: ............................... .................................., BIC: .............................,** наричан за краткост **ИЗПЪЛНИТЕЛ,**

в изпълнение на писмо № СО15-7000-1138/1/10.06.2015г., заповед № СО15-РД-09-02-...../......06.2015г. и протокол № СО15-РД-09-02-...../1/.......06.2015г., на основание чл. 101е и при условията на чл.14 ал.4, т.2 от Закона за обществените поръчки се сключи настоящият договор за следното:

**I. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши: **„Доставка на 8000 броя микрочипове за идентификация на безстопанствени и домашни кучета“,** съгласно представената оферта, представляваща неразделна част от настоящия договор.

**Код по КОП - 38000000**

**П. ЦЕНА И НАЧИН НА ПЛАЩАНЕ**

**Чл.2. (1)** Общата цена за изпълнение на предмета на договора е **..........лв./..................** / без **ДДС или ...........лв./............/ с ДДС,** съгласно приетото предложение за изпълнение на поръчката, представляващо неразделна част от договора и не подлежи на промяна за срока на договора.

**(2)** Цената по чл.2. (1) се изплаща, чрез бюджета на **ОП „Екоравновесие”** в 20 /двадесет/ дневен срок след доставката и подписването на приемо-предавателен протокол от представител на **ОП „Екоравновесие”** за **ВЪЗЛОЖИТЕЛЯ** - и упълномощен представител на **ИЗПЪЛНИТЕЛЯ.**

**(3) ВЪЗЛОЖИТЕЛЯТ** осъществява плащането по настоящия договор по банкова сметка на **ИЗПЪЛНИТЕЛЯ.**

**III. СРОК НА ДОГОВОРА**

**Чл.З.** Срокът на договора започва да тече от датата на регистрационния индекс на договора и е както следва:

За доставка на 8000 броя микрочипове за идентификация на безстопанствени и домашни кучета. - до .../..../ календарни дни от датата на регистрационния индекс на договора.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 4.** */1/ВЪЗЛОЖИТЕЛЯТ има право:*

1. да получи договорените продукти в уговорените срокове, съгласно условията на настоящия договор.

*ВЪЗЛОЖИТЕЛЯТ се задължава:*

1. да оказва пълно съдействие за осъществяване предмета на договора;

2. да предоставя на **ИЗПЪЛНИТЕЛЯ** изискваната от него информация, необходима за своевременното и точно изпълнение на договора;

3. да заплаща договореното възнаграждение при условията на договора и в посочения в него срок;

**Чл. 4./***2/. ИЗПЪЛНИТЕЛЯТ има право:*

1. да изисква и получава от **ВЪЗЛОЖИТЕЛЯ** необходимата за изпълнението на предмета на този договор информация и документация;

2. да получава възнаграждение според условията и сроковете, предвидени в настоящия договор.

*ИЗПЪЛНИТЕЛЯТ се задължава:*

1. да изпълни предмета на настоящия договор качествено и в сроковете по чл.3 ;

2. да информира **ВЪЗЛОЖИТЕЛЯ** за всички пречки, възникнали при и по повод изпълнението на предмета на настоящия договор ;

3. да информира **ВЪЗЛОЖИТЕЛЯ** за всички очаквани или влезли в сила промени в законодателството, които имат отношение към дейността му и да предлага най-добрите условия за неговата работа с оглед нормативните промени;

4. да предава на **ВЪЗЛОЖИТЕЛЯ** всички необходими документи и материали, свързани с предмета на настоящия договор в предвидените срокове чрез двустранно подписани приемо-предавателни протоколи.

1. **САНКЦИИ И НЕУСТОЙКИ**

**Чл.5. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.6.** При забавяне на изпълнението по договора по вина на **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** неустойка в размер на 0,5 % от стойноста по чл.2, ал. 1 без ДДС за всеки просрочен ден, но не повече от 10% от размера на договореното възнаграждение.

**Чл.7.** При непълно и/или некачествено изпълнение на предмета на този договор от **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** неустойка в размер на 5% от стойността на съответната непълна и/или некачествена доставка или услуга без ДДС.

Непълното и/или некачествено изпълнение се констатира с констативен протокол за приемане на извършените доставки и услуги по чл.1, подписан от упълномощени представители на двете страни.

**Чл.8.** ВЪЗЛОЖИТЕЛЯТ има право да удържи дължимата по този договор неустойка от гаранцията за изпълнение или от дължимото плащане по договора, като уведоми писмено ИЗПЪЛНИТЕЛЯ за удържаните суми.

**Чл.9.** В случай, че **ВЪЗЛОЖИТЕЛЯТ** не изплати дължимото възнаграждение в договорения срок, той дължи на **ИЗПЪЛНИТЕЛЯ** неустойка в размер на законната лихва.

**Чл.10.** Плащането на предвидените неустойки в този договор не лишава изправната страна от правото да търси обезщетение за претърпени вреди и пропуснати ползи над размера на неустойката.

1. **ПРЕКРАТЯВАНЕ НА ДОГОВОРА**

**Чл.11.** Настоящият договор се прекратява :

1 . с изтичане срока и/или изпълнение предмета на договора;

2. преди изтичане срока на договора;

2.1. по взаимно съгласие на страните с двустранно писмено споразумение;

2.2. при виновно неизпълнение на задълженията на една от страните по договора с десетдневно писмено предизвестие от изправната страна до неизправната страна.

2.3. с писмено уведомление от **ВЪЗЛОЖИТЕЛЯ до ИЗПЪЛНИТЕЛЯ** при забавяне на изпълнението на предмета на договора е повече от десет работни дни. В този случай **ВЪЗЛОЖИТЕЛЯТ** задържа внесената гаранцията за изпълнение.

2.4. ВЪЗЛОЖИТЕЛЯТ има право да прекрати настоящия договор с 10 дневно писмено предизвестие, ако в резултат на обстоятелства, възникнали след сключването му, не е в състояние да изпълни своите задължения. В този случай той е длъжен да заплати на ИЗПЪЛНИТЕЛЯ реално извършените и приети по установения ред услуги.

1. **ОБЩИ РАЗПОРЕДБИ**

**Чл.12.** Внесената гаранция за добро изпълнение на договора в размер на .......... **лева, представляваща 5% от стойността на доставката без ДДС и** се освобождава по банкова сметка на **ИЗПЪЛНИТЕЛЯ** в 10 дневен срок от изпълнението на договора, освен в случаите по чл.11, ал.2.2 и ал.2.3.

**Чл.13.** Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие - от компетентния съд.

**Чл.14.** За всички неуредени въпроси в настоящия договор ще се прилагат разпоредбите на действащото българско законодателство.

**Чл.15.** Всички съобщения или уведомления при изпълнение на този договор страните ще правят в писмен вид по пощата или по факс, като за дата на получаването им ще се счита датата на завеждане в деловодството на страната или датата на получаването им по факс. Съобщения или уведомления получени след 17:00 часа или получени в неработен ден ще се считат за получени в следващия работен ден.

Настоящият договор се изготви и подписа в два еднообразни екземпляра - един за **ВЪЗЛОЖИТЕЛЯ** и един - за **ИЗПЪЛНИТЕЛЯ.**

Приложение:

Ценово предложение на **ИЗПЪЛНИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

**ЗАМЕСТНИК КМЕТ НА**   **……………………**

**СТОЛИЧНА ОБЩИНА**

/Мария Бояджийска/ /…………………………/

съгласно Заповед

№ СО15-РД-09-546/30.04.2015г.

на Кмета на Столична община

/…………………………/

**ВР.И.Д. ДИРЕКТОР НА ОП „Екоравновесие”**

/Петър Киров/